Public procurement notice: Contract Award Notice
Published: 2024-12-02
Buyer: Budapest Gyógyfürdői és Hévizei Zrt.
Country: HU
Region: HU110
Contract type: Services
Procedure: Open procedure
CPV classification: 30144200 | 48810000: Information systems | 72000000
Estimated value: 250000000 HUF
Award criteria: quality, price

Technical requirements: A BGYH olyan szolgáltatáscsomagot kíván bevezetni, amely biztosítja a nem helyhez kötött értékesítést, olyan digitális platformon, amelyet a fürdők látogatói elérnek és használnak. A digitalizációs igények minél szélesebb körű és magasabb minőségű kiszolgálása érdekében a Budapest Gyógyfürdői és Hévizei Zrt. (továbbiakban: Ajánlatkérő vagy BGYH) online jegyértékesítési rendszert kíván üzemeltetni 11 fürdője vonatkozásában. A BGYH Zrt., mint jogi személy központilag, egységesen, egy ugyanazon rendszerben üzemelteti (beléptető rendszer, IT struktúra, online jegyértékesítő rendszer, helyszíni jegypénztári rendszer) mind a 11 fürdőegységét. A 11 fürdőegység közül 2 időszakosan működő strand, 9 pedig állandó fürdő, melyek egy nap kivételével az év minden egyes napján fogadnak vendégeket (364 nap vendégforgalom/év). A szerződés fennállása alatt várhatóan éves szinten a 11 fürdőegység együttes vonatkozásában 2.000.000 db jegyértékesítés lebonyolítása történik, melynek tranzakciós értéke meghaladhatja a 10 Mrd Ft-ot . Nem kiemelkedő érték, ha a fürdőlátogatók több mint 10.000 db belépőt vásárolnak meg ugyanazon napra, azaz ez a tranzakciós napi mennyiség emberi közreműködés nélkül, elektronikus értékesítésben történik. Az elvárt működés során a lebonyolított tranzakciók ellenértéke egyetlen esetben sem kerülhet - még áttételesen sem - az Ajánlattevő érdekkörébe vagy rendelkezése alá, az Ajánlatkérő által biztosított banki jogosultságok alapján a fürdővendég kártyájának sikeres megterhelése után – Ajánlattevővel erre vonatkozó külön elszámolás nélkül – a tranzakció ellenértéke a BGYH Zrt. bankszámlájára kell érkezzen a BGYH Zrt és a kártyaterhelést lebonyolító bank külön szerződése alapján. Az online jegyértékesítési rendszer üzemideje 0-24 óra/nap, a hét minden napján, tekintettel arra, hogy Ajánlatkérő fürdőgységei között található a legnagyobb európai épített fürdő, továbbá a világ 10 legnépszerűbb fürdőegysége közül (nemzetközi szakmai felmérések alapján) 2 Ajánlatkérő üzemeltetésében van. Mindezek hozzák, hogy Ajánlatkérő kiemelkedő nemzetközi látogatottsággal bír, a Budapestre látogató turisták közül minden harmadik biztosan látogatója lesz valamelyik fürdőegységünknek. A tranzakciók mennyiségi növekedését támogatnia szükséges az online értékesítési folyamat minőségi javulásának, a jegylogika fejlesztésének, de annak érdekében, hogy a növekvő tranzakciószám a BGYH adminisztrációs terheit ne növelje, részfolyamatok automatizálására is szükség van. A teljes jegyértékesítési volumenből az online értékesítési csatorna által lefedett részarány növekedése magával hozza a vendégek tájékoztatásában szükséges változtatások igényét is, melyre a BGYH szintén e pályázat keretében szeretne megoldást biztosítani tekintettel a vendégek által használt online platformok elterjedésére. Ajánlatkérő az online értékesítési rendszer és saját beléptető rendszere közötti adatkapcsolathoz API dokumentációt biztosít, mely alapján Ajánlattevő a rendszerét alkalmassá teszi a megfelelő adatkapcsolatra. Ajánlatkérő központi szervere fix IP címen, OpenVPN vagy Wireshark VPN kapcsolaton keresztül érhető el. 2024. évtől kiemelt jelentőségű uniós irányelv alapján készített törvényi előírás az európai un. NIS2 kiberbiztonsági követelményeknek való megfelelés, ezért a megajánlott rendszer – mely számtalan érzékeny személyes adatot kell kezeljen - működését biztosító szakemberek felkészültsége, tapasztalata kiemelt fontosságú a kifogásolható működést szankcionáló jelentős (akár több százmillió Ft) értékű bírságtételek fényében is. Tekintettel a kiemelt turisztikai jelnetőségre, a tranzakciók mennyiségi és értékbeli nagyságára, valamint a folyamatos 0-24/364 üzemű működésre, továbbá a NIS2 kiberbiztonsági követelményeknek való megfelelésnek az minőségi kritériumban meghatározott szakemberek szakmai többlettapasztalata értékelési szempontok ezt hivatottak biztosítani. Az IT folyamatokat figyelemmel követő többlettapasztalat a működéshez kapcsolódó kockázati szint alacsonyan tartását hivatott biztosítani. A megajánlott rendszernek a szerződés hatálya alatt az adott számlázási időszakban (havonta) legalább 98% rendelkezési állási aránnyal kell működnie. Ajánlatkérő a fent leírt és a Műszaki leírásban részletesen meghatározott szolgáltatásra nettó 250.000.000,- Ft keretösszegű szerződést köt. Ajánlatkérő a keretösszeg 80%-ra vállal lehívási kötelezettséget.
Értékelés a Kbt. 76.§(3) bekezdés b) pontja szerint: Az értékelés módszere: a Közbeszerzési Hatóság útmutatója a nyertes ajánlattevő kiválasztására szolgáló értékelési szempontrendszer alkalmazásáról szóló útmutatója KÉ 2020. évi 60. szám; 2020. március 25. szerint) a „Nettó vállalkozói díj (HUF):” tekintetében a fordított arányosítás módszere, míg a 1. Az M/2.1. pont szerinti teljesítésben résztvevő szakember (fejlesztő) szakmai többlettapasztalata, az alkalmassági követelményben előírt (3 év, azaz 36 hónap) időtartamon felül hónapokban megadva – (0 – 60 hónap)" és a 2. Az M/2.2. pont szerinti teljesítésben résztvevő szakember (UX/UI tervező) szakmai többlettapasztalata, az alkalmassági követelményben előírt (1 év, azaz 12 hónap) időtartamon felül hónapokban megadva – (0 – 60 hónap)" értékelési részszempontok esetében az egyenes arányosítás módszere. Az ajánlatok értékelési szempontok szerinti tartalmi elemeinek értékelése során adható pontszám alsó és felső határa minden értékelési szempont esetében: 0-10 Az értékelési szempontok: 1. Az M/2.1. pont szerinti teljesítésben résztvevő szakember (fejlesztő) szakmai többlettapasztalata, az alkalmassági követelményben előírt (3 év, azaz 36 hónap) időtartamon felül hónapokban megadva – (0 – 60 hónap), a 60 hónap vagy azt meghaladó hónap szakmai tapasztalat megajánlása egységesen a maximális pontszámot kapja), súlyszám: 10 2. Az M/2.2. pont szerinti teljesítésben résztvevő szakember (UX/UI tervező) szakmai többlettapasztalata, az alkalmassági követelményben előírt (1 év, azaz 12 hónap) időtartamon felül hónapokban megadva – (0 – 60 hónap), a 60 hónap vagy azt meghaladó hónap szakmai tapasztalat megajánlása egységesen a maximális pontszámot kapja), súlyszám: 10 Az 1. és 2. részszempontok (azaz a szakemberek megajánlása és bemutatása) tekintetében az értékelési szempontokra vonatkozó önéletrajzokat a szakmai ajánlatuk részeként a felhívásban és a dokumentumban részletezetteknek megfelelően kérjük benyújtani. 3. Nettó ajánlati összár, súlyszám: 80 (a legalacsonyabb megajánlás kapja a legtöbb pontot, a többi ajánlat az egyenes arányosítás módszere szerint kap pontot) A szakmai ajánlat elválaszthatatlan része a kitöltött - beárazott - ártáblázat, ami mintafeladat. Kérjük, hogy a felolvasólappal összhangban kitöltött és beárazott ártáblát (mind szerkeszthető, mind nem szerkeszthető, cégszerűen aláírt formában is), legyenek kedvesek a szakmai ajánlat részeként benyújtani. A Kbt. 76. § (3) bek b) pont szerinti értékeléshez csatolni kell a szakember által aláírt önéletrajzot, rendelkezésre állási nyilatkozatot, végzettségét/képzettségét igazoló dokumentumokat az útmutató szerint.
1. Az M2.1. pont szerinti teljesítésben résztvevő szakember (fejlesztő) szakmai többlettapasztalata, az alkalmassági követelményben előírt (3 év, azaz 36 hónap) időtartamon felül hónapokban megadva – (0 – 60 hónap)
2. Az M2.2. pont szerinti teljesítésben résztvevő szakember (UX/UI tervező) szakmai többlettapasztalata, az alkalmassági követelményben előírt (1 év, azaz 12 hónap) időtartamon felül hónapokban megadva – (0 – 60 hónap)
A karakterkorlát miatt Ajánlatkérő jelen felhívás III.3 pontjában meghatározott kizáró okok igazolási módját az alábbiakban adja meg: A kizáró okokra vonatkozó igazolási módok felsorolása és rövid leírása: A 321/2015. (X. 30.) Korm. rendelet 1. § (1) bekezdése értelmében a részvételre jelentkezőnek- valamint az alkalmasság igazolásában résztvevő más szervezetnek - részvételi jelentkezés benyújtásakor az Egységes Európai Közbeszerzési Dokumentum (EEKD) benyújtásával kell előzetesen igazolnia, hogy nem tartozik a Kbt. 62. § (1) és (2) bekezdése hatálya alá. Ajánlatkérő előírja a Kbt. 63.§ (1) bekezdés c) pont szerinti kizáró okot. Öntisztázás a Kbt. 64. § szerint. A jogerős határozatot a gazdasági szereplő az EEKD-val egyidejűleg köteles benyújtani. A Korm. rendelet 1. § (2) bekezdése értelmében az Ajánlatkérő által a Kbt. 69. §(4)-(8) bekezdése alapján a kizáró okokra és az alkalmassági követelményekre vonatkozó igazolások benyújtására felhívott gazdasági szereplőnek a III és IV. Fejezetnek megfelelően kell igazolnia, hogy nem tartozik az eljárásban előírt kizáró okok hatálya alá. Ajánlatkérő a kizáró okok fenn nem állásának ellenőrzése, vizsgálata során a Korm. rendelet 8.§, 10. § és 12-16. § alapján jár el. A Korm. rendelet 8.§ ib) és 10. § gb) pontjában foglaltak szerint a Kbt. 62. § (1) bekezdés k) pont kb) alpontja tekintetében az ajánlattevőnek a pénzmosásról szóló 2017. évi LIII. tv. 3. § 38. pont a)-b) vagy d) alpontja szerint definiált valamennyi tényleges tulajdonos személyazonosító adatainak, adóazonosító adatainak, külső nyilvántartás szerinti személy-, illetve adóazonosító adatainak, valamint érdekeltségének a pénzmosásról szóló törvény 3. § 38. pont a)-b) vagy d) alpontja szerinti jellege és mértéke bemutatását tartalmazó nyilatkozatot szükséges benyújtani; ha a gazdasági szereplőnek nincs a pénzmosásról szóló trv. 3. § 38. pont a) -b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni. A Korm. rendelet 18. § (1) bekezdése értelmében a Hatóság útmutatót ad ki a 8-11. §- ban hivatkozott, a Magyarországon, valamint az Európai Unióban és az Európai Gazdasági Térségben letelepedett gazdasági szereplők által benyújtandó igazolásokról, nyilatkozatokról, nyilvántartásokról és adatokról. A Hatóság a Kbt. 69. § (11) bekezdésének megfelelő magyarországi hatósági elektronikus nyilvántartásokról útmutatót ad ki. A Hatóság a Kbt. 187. § (10) bekezdése szerinti útmutató mellett a Kbt. 62. § (1) bek. k) pont ka) alpontba foglalt nemzetközi szervezetek tagállamainak és egyezmények részeseinek listáját is közzéteszi honlapján és biztosítja annak folyamatos elérhetőségét. A Korm. rendelet 1. § (7) bekezdése alapján a kizáró okokra vonatkozóan a közbeszerzés megkezdését, azaz a részvételi eljárást megindító felhívás feladásának időpontját megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi.


Winner: Netpositive Számítástechnikai Szolgáltató és Kereskedő Kft.
Award value: 500000000
Number of bids: 2